Jesu o Ruta Mosadi wa Mosamaria _ Bophelo bja Jesu
JESU O RUTA MOSADI WA MOSAMARIA LE BA BANGWE
Ge ba le tseleng ba etšwa Judea ba eya Galilea, Jesu le barutiwa ba gagwe ba ya ka leboa ba phatša seleteng sa Samaria. Ba lapišitšwe ke leeto. Mo e ka bago mosegare wa sekgalela, ba ema kgauswi le motse wa Sikara gore ba khutše sedibeng seo se ka bago se epilwe ke Jakobo goba a lefile batho gore ba se epe nywageng e makgolo e fetilego. Go fihla le mehleng ya rena, sediba seo se ka hwetšwa kgauswi le motse wa mehleng yeno wa Nablus.
Ge Jesu a sa khuditše kgauswi le sediba, barutiwa ba gagwe ba ya motseng wa kgauswi go yo reka dijo. Mosadi wa Mosamaria o tla go ga meetse ge ba sa ile. Jesu o re go yena: “Mphe meetse ke nwe.”—Johane 4:7.
Ke moka Jesu o utolla therešo e bohlokwa o re: “Nna yo ke bolelago le wena, ke yena yoo.” (Johane 4:26) Nagana ka seo! Mosadi o tla go ga meetse mosegare wa sekgalela. Lega go le bjalo, Jesu o mmontšha botho ka tsela e kgahlišago. O mmotša ka go lebanya seo go bonagalago a se a tšwa a se bolela phatlalatša go ba bangwe—gore ke yena Mesia.
BASAMARIA BA BANTŠI BA A DUMELA
Barutiwa ba Jesu ba boa Sikara ba swere dijo. Ba mo hwetša a le sedibeng sa Jakobo moo ba mo tlogetšego gona, eupša bjale o bolela le mosadi wa Mosamaria. Ge barutiwa ba fihla, o tlogela moeta wa gagwe ke moka a ya motseng.
Ge Basamaria ba theetša Jesu, ba bantši ba dumela go yena. Ba botša mosadi yoo ba re: “Ga re sa dumela ka baka la polelo ya gago; gobane re ikwetše ka noši gomme re tseba gore motho yo ka kgonthe ke mophološi wa lefase.” (Johane 4:42) Ga go pelaelo gore mosadi wa Mosamaria o bea mohlala o mobotse wa kamoo re ka neago bohlatse ka Kriste, ka go tsoša kgahlego e le gore bao ba re theetšago ba nyake go kwa tsebišo e oketšegilego.
Ke ka baka la’ng mosadi wa Mosamaria a makatšwa ke ge Jesu a bolela le yena?
Jesu o ruta mosadi yo eng mabapi le meetse a phelago le moo a ka rapelago Modimo gona?
Mosadi wa Mosamaria o phetha ka go re’ng ka Jesu, gomme o dira’ng ka morago ga moo?
Jesu le barutiwa ba gagwe ba be ba dutše ba dira’ng ka morago ga Paseka ya 30 C.E.?
O ka Lemoga Borapedi bja Therešo Bjang?